লোকসেবক সঙ্ঘ
লোকসেবক সঙ্ঘ বা লোকসেবক সংঘ মানভূমে বাংলা ভাষা আন্দোলনে বাংলা ভাষার দাবিতে সোচ্চার হওয়া মানুষের ঐক্যবদ্ধ রাজনৈতিক দল। মানভূমে বাংলা ভাষা আন্দোলন ১৯১২ সালে শুরু হয় এবং ১৯৪৮ থেকে ১৯৫৬ সালের মধ্যে ভাষা আন্দোলন তীব্র ভাবে মানভূমের বাঙালিদের মধ্যে ছড়িয়ে পড়ে। সেই সময় বাংলা ভাষার দাবিতে কংগ্রেস সদর্থক ইচ্ছা প্রকাশ না করায় মানভূমবাসীরা নতুন রাজনৈতিক দল গঠন করেন। কংগ্রেস থেকে বেরিয়ে অতুল চন্দ্র ঘোষ, অরুণ চন্দ্র ঘোষ, লাবন্যপ্রভা, বিভূতি ভুষণ দাশগুপ্ত, রজনীকান্ত সরকার, শরৎচন্দ্র সেন এবং গুণেন্দ্রনাথ রায় সহ আরও অনেক কংগ্রেস কর্মীদের হাত ধরে এই দল গঠন হয়।
কেন্দ্রীয় শহীদ মিনার
কেন্দ্রীয় শহীদ মিনার ১৯৫২ খ্রিস্টাব্দের ভাষা আন্দোলনের স্মৃতিসৌধ। এটি বাংলাদেশের রাজধানী ঢাকার কেন্দ্রস্থলে ঢাকা মেডিক্যাল কলেজের বহিপ্রাঙ্গনে অবস্থিত। প্রতি বছর ২১শে ফেব্রুয়ারি তারিখে এখানে হাজার হাজার মানুষ উপস্থিত হয়ে ভাষা আন্দোলনের শহীদদের প্রতি শ্রদ্ধার্ঘ্য নিবেদন করে। এটি ঢাকার কেন্দ্রস্থলে অবস্থিত অন্যতম পর্যটন বিন্দু।